《双头莲 并蒂白莲》
清代·左锡嘉

抛尽明珠，听乍歇吴歌，碧天无际。花开并蒂。正白雨才过，红妆如洗。

似此织就云裳，隔重重烟水。鸾镜底、玉立亭亭，鸳鸯料谙情味。

皎皎不染污泥，试凌波刬袜，香尘微起。银塘月坠。

料此际、仅许个侬双倚。为问一捻冰魂，者夜凉知未。

但剩有、宛转情丝，缠绵自理。

作者简介：左锡嘉，字婉芬，一字小云，晚号冰如，阳湖人。华阳道光甲辰进士、吉安知府赠太仆寺卿曾咏继室。有《浣香小草》、《吟云集》、《卷葹吟》、《冷吟集》。